CELEX: 32010R1151
Language: ro
Date: 2010-12-08 00:00:00
Title: Regulamentul (UE) nr. 1151/2010 al Comisiei din 8 decembrie 2010 de punere în aplicare a Regulamentului (CE) nr. 763/2008 al Parlamentului European și al Consiliului privind recensământul populației și al locuințelor în ceea ce privește modalitățile și structura rapoartelor de calitate precum și a formatului tehnic pentru transmiterea datelor  Text cu relevanță pentru SEE

9.12.2010   
            
            
               RO
            
            
               Jurnalul Oficial al Uniunii Europene
            
            
               L 324/1
            
         REGULAMENTUL (UE) NR. 1151/2010 AL COMISIEI
   din 8 decembrie 2010
   de punere în aplicare a Regulamentului (CE) nr. 763/2008 al Parlamentului European și al Consiliului privind recensământul populației și al locuințelor în ceea ce privește modalitățile și structura rapoartelor de calitate precum și a formatului tehnic pentru transmiterea datelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 763/2008 al Parlamentului European și al Consiliului din 9 iulie 2008 privind recensământul populației și al locuințelor (1), în special articolul 5 alineatul (5) și articolul 6 alineatul (3),
   întrucât:
   
               (1)
            
            
               Regulamentul (CE) nr. 763/2008 instituie reguli comune pentru furnizarea decenală de date complete referitoare la populație și locuințe.
            
         
               (2)
            
            
               Pentru a putea evalua calitatea statisticilor transmise Comisiei (Eurostat) de către statele membre, este necesar să se definească modalitățile și structura rapoartelor privind calitatea.
            
         
               (3)
            
            
               Pentru asigurarea unei transmisii corespunzătoare a datelor și a metadatelor, formatul tehnic trebuie să fie același pentru toate statele membre. Prin urmare, este necesar să se adopte formatul tehnic adecvat a fi utilizat pentru transmiterea datelor.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului Sistemului Statistic European,
            
         ADOPTĂ PREZENTUL REGULAMENT:
   Articolul 1
   Obiect
   Prezentul regulament stabilește modalitățile și structura rapoartelor de calitate pe care statele membre trebuie să le prezinte cu privire la calitatea datelor transmise Comisiei (Eurostat) în recensămintele populației și ale locuințelor pentru anul de referință 2011, precum și formatul tehnic de transmitere a datelor, în vederea îndeplinirii prevederilor Regulamentului (CE) nr. 763/2008.
   Articolul 2
   Definiții
   În sensul prezentului regulament, se aplică definițiile și specificațiile tehnice stabilite în Regulamentul (CE) nr. 763/2008 și în Regulamentele (CE) nr. 1201/2009 (2) și (UE) nr. 519/2010 (3) ale Comisiei. De asemenea, se aplică următoarele definiții:
   
               (1)
            
            
               prin „unitate statistică”, se înțelege unitatea de observație de bază, și anume o persoană fizică, o gospodărie, o familie, un spațiu locativ sau o locuință clasică;
            
         
               (2)
            
            
               prin „recensământ individual” se înțelege că datele referitoare la fiecare unitate statistică sunt obținute astfel încât caracteristicile lor pot fi înregistrate în mod separat sau combinate cu alte caracteristici;
            
         
               (3)
            
            
               prin „simultaneitate” se înțelege faptul că informațiile obținute în cadrul unui recensământ se referă la același punct temporal (dată de referință);
            
         
               (4)
            
            
               prin „universalitate în cadrul unui teritoriu definit” se înțelege faptul că datele sunt furnizate pentru ansamblul unităților statistice din cadrul unui teritoriu definit cu precizie. Atunci când unitățile statistice sunt persoane, „universalitatea în cadrul unui teritoriu definit” înseamnă că datele furnizate se bazează pe informații privind ansamblul persoanelor a căror reședință obișnuită se situează pe teritoriul definit (populația totală);
            
         
               (5)
            
            
               prin „disponibilitatea datelor privind zonele restrânse” se înțelege disponibilitatea datelor pentru zonele geografice restrânse și pentru grupuri mici de unități statistice;
            
         
               (6)
            
            
               prin „periodicitate definită” se înțelege capacitatea de a efectua recensăminte în mod regulat, la începutul fiecărui deceniu, inclusiv continuitatea registrelor;
            
         
               (7)
            
            
               prin „populație țintă” se înțelege ansamblul unităților statistice ale unei zone geografice definite la data de referință, care se califică pentru raportare cu privire la una sau mai multe teme specifice. Populația țintă include cu precizie fiecare unitate statistică o singură dată;
            
         
               (8)
            
            
               prin „populație țintă estimată” se înțelege cea mai bună estimare disponibilă a populației țintă. Populația țintă estimată corespunde populației înregistrate la recensământ la care se adaugă subacoperirea și din care se scade supraacoperirea;
            
         
               (9)
            
            
               prin „populație înregistrată” se înțelege ansamblul de unități statistice care este reprezentat în mod faptic de rezultatele recensământului privind una sau mai multe teme specifice pentru o populație țintă specifică. Înregistrările datelor referitoare la populația înregistrată la recensământ corespund înregistrărilor de date din sursa de date privind populația țintă specifică, inclusiv toate înregistrările imputate, cu excepția tuturor înregistrărilor suprimate. Dacă o sursă de date cuprinde, ca un principiu metodologic, înregistrări de date privind un singur eșantion din unitățile statistice din populația sa țintă estimată, populația înregistrată la recensământ cuprinde, în afară de unitățile statistice din eșantion, și ansamblul complementar de unități statistice;
            
         
               (10)
            
            
               prin „ansamblu complementar de unități statistice” se înțelege ansamblul de unități statistice care aparțin unei populații țintă estimate, dar a căror sursă de date nu conține înregistrări de date, din cauza metodei de eșantionare utilizate;
            
         
               (11)
            
            
               prin „evaluare a acoperirii” se înțelege un studiu al diferenței dintre o populație țintă specifică și populația înregistrată la recensământ;
            
         
               (12)
            
            
               prin „anchetă posterioară recensământului” se înțelege o anchetă desfășurată la puțin timp după recensământ în scopul acoperirii și al evaluării conținutului;
            
         
               (13)
            
            
               prin „subacoperire” se înțelege ansamblul de unități statistice care aparțin unei populații țintă specifice, dar care nu sunt incluse în recensământul corespunzător al populației;
            
         
               (14)
            
            
               prin „supraacoperire” se înțelege ansamblul de unități statistice care aparțin unei populații înregistrate la recensământ utilizat pentru a raporta cu privire la o populație țintă specifică fără a aparține acestei populații țintă;
            
         
               (15)
            
            
               prin „imputare de înregistrare” se înțelege atribuirea unei înregistrări de date, artificială dar plauzibilă, unei zone geografice exacte la nivelul geografic cel mai detaliat la care sunt elaborate datele de recensământ și imputarea acestei înregistrări de date unei surse de date;
            
         
               (16)
            
            
               prin „suprimarea înregistrării” se înțelege actul care constă în suprimarea sau ignorarea unei înregistrări de date într-o sursă de date utilizată pentru a raporta cu privire la o populație țintă specifică, dar care nu furnizează nicio informație valabilă cu privire la unitățile statistice ale populației țintă;
            
         
               (17)
            
            
               prin „imputare de element” se înțelege inserarea unei informații artificiale dar plauzibile într-o înregistrare de date care există deja într-o sursă de date, dar care nu conține această informație;
            
         
               (18)
            
            
               prin „sursă de date” se înțelege ansamblul înregistrărilor de date privind unități și/sau evenimente statistice referitoare la unități statistice care constituie baza de producție de date de recensământ pentru una sau mai multe teme specifice legate de o populație țintă specifică;
            
         
               (19)
            
            
               prin „date bazate pe registru” se înțeleg date care figurează într-un registru sau sunt extrase din acesta;
            
         
               (20)
            
            
               prin „date pe bază de chestionar” se înțeleg date care sunt furnizate, la origine, de respondenți consultați prin intermediul unui chestionar în cadrul unei colectări de date statistice care se referă la un punct temporal specific;
            
         
               (21)
            
            
               prin „registru” se înțelege un repertoriu care stochează informații despre unitățile statistice și este actualizat în mod direct în caz de evenimente care afectează unitățile statistice;
            
         
               (22)
            
            
               prin „legătură de înregistrări” se înțelege procesul care consistă din fuzionarea informațiilor provenite de la diferite surse de date prin compararea înregistrărilor referitoare la diferitele unități statistice și prin fuzionarea informațiilor de la fiecare unitate statistică în cazul în care unitățile la care se referă înregistrările sunt identice;
            
         
               (23)
            
            
               prin „concordanța registrelor” se înțelege o legătură de înregistrări în care toate sursele de date concordante sunt conținute în registre;
            
         
               (24)
            
            
               prin „extragerea datelor” se înțelege procesul care constă în recuperarea informațiilor recensământului din informațiile conținute într-un registru și care se referă la unități statistice individuale;
            
         
               (25)
            
            
               prin „codificare” se înțelege procesul de transformare a datelor în coduri care reprezintă clase în cadrul unei nomenclaturi;
            
         
               (26)
            
            
               prin „variabilă de identificare” se înțelege o variabilă în înregistrările de date ale unei surse de date sau ale oricărei liste de unități statistice care este utilizată:
               
                           —
                        
                        
                           pentru a evalua dacă sursa de date (sau lista de unități statistice) include maximum o înregistrare de date pentru fiecare unitate statistică și/sau
                        
                     
                           —
                        
                        
                           pentru o legătură de înregistrări.
                        
                     
         
               (27)
            
            
               prin „captare” se înțelege procesul prin care datele colectate sunt transcrise într-o formă lizibilă de către o mașină;
            
         
               (28)
            
            
               prin „editarea înregistrării” se înțelege procesul de verificare și de modificare a înregistrărilor de date astfel încât acestea să devină plauzibile, păstrând totodată principalele elemente ale acestor înregistrări;
            
         
               (29)
            
            
               prin „generarea unei gospodării” se înțelege identificarea unei gospodării private în conformitate cu conceptul de gospodărie-locuință astfel cum este definit în anexa la Regulamentul (CE) nr. 1201/2009 sub tematica „Statutul gospodăriei”;
            
         
               (30)
            
            
               prin „generarea unei familii” se înțelege identificarea unei familii pe baza informațiilor care indică dacă persoanele trăiesc în aceeași gospodărie, în absența unor date sau cu date incomplete privind legăturile de rudenie dintre persoane. Prin „familie” se înțelege „nucleu familial”, astfel cum este definit în anexa la Regulamentul (CE) nr. 1201/2009 sub tematica „Situația familială”.
            
         
               (31)
            
            
               prin „absența de informații privind unitatea” se înțelege faptul că nu se pot colecta date cu privire la o unitate statistică care face parte din populația înregistrată la recensământ;
            
         
               (32)
            
            
               prin „absența de informații privind elementul” se înțelege faptul că nu se pot colecta date cu privire la una sau mai multe teme specifice referitoare la o unitate statistică care face parte din populația înregistrată la recensământ, în timp ce pot fi colectate date cu privire la cel puțin o altă tematică referitoare la această unitate statistică.
            
         
               (33)
            
            
               prin „controlul divulgării statistice” se înțeleg metodele și procedeele puse în aplicare pentru minimizarea riscului de divulgare a datelor referitoare la unități statistice individuale, difuzând, în același timp, cât mai multe informații statistice posibile.
            
         
               (34)
            
            
               prin „estimare” se înțelege elaborarea de statistici sau de estimări cu ajutorul unei formule matematice și/sau a unui algoritm aplicat datelor disponibile;
            
         
               (35)
            
            
               prin „coeficient de variație” se înțelege eroarea tip (rădăcina pătrată a variației unui estimator) împărțită la valoarea presupusă a estimatorului;
            
         
               (36)
            
            
               prin „eroare legată de ipoteza modelului” se înțelege o eroare datorată ipotezelor care stau la baza estimării și care prezintă o incertitudine sau o lipsă de detaliu;
            
         
               (37)
            
            
               prin „definiția structurii de date” se înțelege un ansamblu de metadate structurale asociate unui ansamblu de date, care includ informații asupra modului în care conceptele sunt asociate cu măsurile, cu dimensiunile și cu atributele unui hipercub, precum și informații privind reprezentarea datelor și a metadatelor descriptive conexe.
            
         Articolul 3
   Metadatele și raportul de calitate
   1.   Statele membre raportează Comisiei (Eurostat), până la 31 martie 2014, datele de fond specificate în anexa I la prezentul regulament precum și datele și metadatele de natură calitativă specificate în anexele II și III la prezentul regulament, raportându-se la recensămintele lor de populație și de locuințe pentru anul de referință 2011 și la datele și metadatele transmisie Comisiei (Eurostat), în conformitate cu cerințele Regulamentului (UE) nr. 519/2010.
   2.   Pentru respectarea dispozițiilor paragrafului 1, statele membre întocmesc o evaluare a acoperirii oferite de recensămintele populației și ale locuințelor pentru anul de referință 2011 precum și o estimare a imputării și a suprimării înregistrărilor de date.
   3.   Regulamentul (CE) nr. 223/2009 (4) și structura de metadate Euro SDMX, astfel cum este definită în Recomandarea 2009/498/CE a Comisiei (5) cu privire la producția și schimbul de metadate de referință (inclusiv privind calitatea) se aplică în contextul prezentului regulament.
   Articolul 4
   Sursele de date
   Orice sursă de date trebuie să poată furniza datele necesare pentru a îndeplini dispozițiile Regulamentului (CE) nr. 763/2008, în special pentru:
   
               —
            
            
               a îndeplini caracteristicile esențiale enumerate în articolul 2 litera (i) din Regulamentul (CE) nr. 763/2008 și definite în articolul 2 alineatul (2) până la (6),
            
         
               —
            
            
               a reprezenta populația țintă,
            
         
               —
            
            
               a respecta specificațiile tehnice pertinente prezentate în Regulamentul (CE) nr. 1201/2009, și
            
         
               —
            
            
               a contribui la furnizarea de date pentru programul de date statistice prezentat în Regulamentul (UE) nr. 519/2010.
            
         Articolul 5
   Accesul la informațiile relevante
   La cererea Comisiei (Eurostat), statele membre acordă acces Comisiei (Eurostat) la toate informațiile relevante pentru evaluarea calității datelor și metadatelor transmise, în conformitate cu dispozițiile Regulamentului (UE) nr. 519/2010, cu excepția transmiterii către Comisie și a stocării de către aceasta a tuturor microdatelor și a datelor confidențiale.
   Articolul 6
   Formatul tehnic de transmitere a datelor
   Formatul tehnic utilizat pentru transmiterea datelor și metadatelor pentru anul de referință 2011 corespunde formatului SDMX (Statistical Data and Metadata eXchange). Statele membre transmit datele solicitate în conformitate cu definițiile structurii de date și cu specificațiile tehnice conexe furnizate de către Comisie (Eurostat). Statele membre stochează datele și metadatele solicitate până la 1 ianuarie 2025 pentru orice transmisie ulterioară solicitată de către Comisie (Eurostat).
   Articolul 7
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 decembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 218, 13.8.2008, p. 14.
   
      (2)  JO L 329, 15.12.2009, p. 29.
   
      (3)  JO L 151, 17.6.2010, p. 1.
   
      (4)  JO L 87, 31.3.2009, p. 164.
   
      (5)  JO L 168, 30.6.2009, p. 50.
   
      ANEXA I
      
         Informații generale
      
      Structura informațiilor generale referitoare la recensămintele populației și ale locuințelor efectuate în statele membre pentru anul de referință 2011 cuprinde următoarele secțiuni:
      1.   PREZENTARE GENERALĂ
      1.1.   Context juridic
      
      1.2.   Organisme responsabile
      
      1.3.   Referințe la alte documente relevante (de exemplu, rapoarte de calitate naționale) (facultativ)
      
      2.   SURSE DE DATE (1)
      
      2.1.   Clasificarea surselor de date în conformitate cu articolul 4 alineatul (1) din Regulamentul (CE) nr. 763/2008
      
      2.2.   Lista surselor de date utilizate pentru recensământul 2011
          (2)
      
      2.3.   Matrice „Sursă de date x Tematici”
      
      2.4.   Nivelul de concordanță între sursele de date și caracteristicile esențiale [articolul 4 alineatul (4) din Regulamentul (CE) nr. 763/2008]
      
      2.4.1.   Enumerare individuală
      
      2.4.2.   Simultaneitate
      
      2.4.3.   Universalitate în cadrul teritoriului definit
      
      2.4.4.   Disponibilitatea datelor referitoare la zonele restrânse
      
      2.4.5.   Periodicitate definită
      
      3.   CICLUL DE VIAȚĂ AL RECENSĂMÂNTULUI
      3.1.   Date de referință în conformitate cu articolul 5 alineatul (1) din Regulamentul (CE) nr. 763/2008
      
      3.2.   Pregătirea și executarea colectării de date
      
      3.2.1.   Date pe bază de chestionar
      
      
                  3.2.1.1.
               
               
                  Concepția și testarea chestionarelor (inclusiv exemplare din toate chestionarelor finale)
               
            
                  3.2.1.2.
               
               
                  Întocmirea unor eventuale liste de adrese, pregătirea activității de teren, cartografie, publicitate
               
            
                  3.2.1.3.
               
               
                  Colectarea datelor (inclusiv activitatea de teren)
               
            3.2.2.   Date pe bază de registru
      
      
                  3.2.2.1.
               
               
                  Crearea de registre noi începând cu anul 2001 (după caz)
               
            
                  3.2.2.2.
               
               
                  Reorganizarea registrelor existente, începând din anul 2001 (inclusiv modificări privind conținutul registrelor, adaptarea populației înregistrate la recensământ, adaptarea definițiilor și/sau a specificațiilor tehnice) (după caz)
               
            
                  3.2.2.3.
               
               
                  Menținerea registrelor (pentru orice registru utilizat în vederea recensământului 2011), inclusiv:
                  
                              —
                           
                           
                              conținutul registrului (unități statistice înregistrate și informații referitoare la unitățile statistice, orice editare de înregistrare și/sau imputare a unui element în registru)
                           
                        
                              —
                           
                           
                              responsabilități administrative
                           
                        
                              —
                           
                           
                              obligația legală de a înregistra informațiile, măsuri incitative pentru furnizarea de informații veridice sau motive eventuale pentru furnizarea de informații false
                           
                        
                              —
                           
                           
                              amânări de raportare, în special întârzieri legale/oficiale, amânări de înregistrare a datelor, raportări tardive
                           
                        
                              —
                           
                           
                              evaluarea și soluționarea cazurilor de absență a înregistrării, absență a dezînregistrării și de înregistrări multiple
                           
                        
                              —
                           
                           
                              orice revizuire majoră a registrelor care afectează datele recensământului 2011, periodicitatea revizuirii registrelor
                           
                        
                              —
                           
                           
                              stabilitatea (comparabilitatea datelor privind populația înregistrată de-a lungul timpului) (facultativ)
                           
                        
                              —
                           
                           
                              utilizarea, inclusiv „utilizarea statistică a registrului în alte scopuri decât cele ale recensământului” și „utilizarea registrului în alte scopuri decât cele statistice (de exemplu, în scopuri administrative)”
                           
                        
            
                  3.2.2.4.
               
               
                  Concordanța registrelor (inclusiv prin identificarea variabilelor utilizate pentru legăturile de înregistrări)
               
            
                  3.2.2.5.
               
               
                  Extragerea datelor
               
            3.3.   Prelucrarea și evaluarea
      
      3.3.1.   Prelucrarea datelor (inclusiv captarea, codificarea, identificare variabilelor, editarea înregistrărilor, imputarea înregistrărilor, suprimarea înregistrărilor, evaluarea, legăturile de înregistrări, inclusiv identificarea variabilelor utilizate pentru legăturile de înregistrări, generarea gospodăriilor și a familiilor)
      
      3.3.2.   Evaluarea calității și a acoperirii, anchetă/anchete ulterioare recensământului (după caz), validarea finală a datelor
      
      3.4.   Difuzarea (vectori de difuzare, asigurarea confidențialității statistice, inclusiv controlul divulgării statistice)
      
      3.5.   Măsuri de asigurare a raportului cost-eficacitate
      
      
         (1)  Raportarea pentru secțiunea 2 trebuie să fie completă și să nu cuprindă suprapuneri, în sensul în care trebuie să fie posibil ca fiecare temă să fie alocată exact unei surse de date.
      
         (2)  Pentru sursele de date care sunt rezultatul unei legături de înregistrări, lista cuprinde informații cu privire la noua sursă de date și la ansamblul de surse de date originale din care provine noua sursă de date.
   
   
      ANEXA II
      
         Date și metadate legate de calitate
      
      Datele și metadatele legate de calitatea surselor de date și a temelor cuprind articolele enumerate mai jos.
      1.   PERTINENȚĂ
      1.1.   Compatibilitatea surselor de date
      
      Statele membre raportează cu privire la compatibilitatea surselor de date, în special cu privire la impactul oricărei devieri majore de la caracteristicile esențiale ale recensămintelor populației și locuințelor și/sau de la definițiile și conceptele necesare atunci când asemenea devieri dăunează grav utilizării adecvate a datelor transmise.
      1.2.   Integralitate
      
      Trebuie să fie furnizate următoarele date:
      
                  —
               
               
                  ansamblul zonelor geografice la următoarele niveluri: național, NUTS 1, NUTS 2,
               
            
                  —
               
               
                  ansamblul hipercuburilor (1) și ansamblul distribuțiilor marginale primare (1):
                  
                              (1)
                           
                           
                              numărul total al valorilor celulelor speciale „indisponibile”
                           
                        
                              (2)
                           
                           
                              numărul total al valorilor celulelor speciale „indisponibile” marcate ca fiind „nefiabile”
                           
                        
                              (3)
                           
                           
                              numărul total al valorilor celulelor speciale „indisponibile” marcate ca fiind „confidențiale”
                           
                        
                              (4)
                           
                           
                              numărul total al valorilor celulelor numerice marcate ca fiind „nefiabile”
                           
                        
            2.   PRECIZIE
      Următoarele informații:
      
                  —
               
               
                  trebuie să fie furnizate pentru fiecare sursă de date (secțiunea 2.1) și fiecare tematică (secțiunea 2.2) referitoare la numărarea persoanelor (2) și
               
            
                  —
               
               
                  pot fi furnizate pentru sursele de date (secțiunea 2.1) și tematicile (secțiunea 2.2) referitoare la unitățile statistice altele decât persoane (facultativ)
               
            2.1.   Surse de date
          (3)
      
      Datele, astfel cum se cere la punctul 2.1.1., trebuie să fie furnizate pentru ansamblul zonelor geografice la următoarele niveluri: național, NUTS 1, NUTS 2. Metadatele explicative, astfel cum sunt cerute la punctul 2.1.2. trebuie să fie furnizate pentru nivelul național.
      2.1.1.   Date
      
      
                  (1)
               
               
                  Recensământul populației: valoare absolută și procentaj din populația țintă estimată;
               
            
                  (2)
               
               
                  Populația țintă estimată (4): valoare absolută;
               
            
                  (3)
               
               
                  Subacoperire (estimată); valoare absolută și procentaj din populația înregistrată la recensământ;
               
            
                  (4)
               
               
                  Supraacoperire (estimată); valoare absolută și procentaj din populația înregistrată la recensământ;
               
            
                  (5)
               
               
                  Numărul total al imputărilor de înregistrări (5): valoare absolută și procentaj din populația înregistrată la recensământ;
               
            
                  (6)
               
               
                  Numărul total al suprimărilor de înregistrări (6): valoare absolută și procentaj din populația înregistrată la recensământ;
               
            
                  (7)
               
               
                  În plus, pentru eșantioane: ansamblu complementar de unități statistice (7): valoare absolută;
               
            
                  (8)
               
               
                  Numărul de înregistrări neimputate din sursa de date pentru unitățile statistice care aparțin populației țintă: valoare absolută (8), procentaj din populația înregistrată la recensământ (8), procentaj din populația țintă estimată (9) și procentaj din totalul înregistrărilor neimputate din sursa de date (înainte de orice suprimare de înregistrări) (10)
                  
               
            
                  (9)
               
               
                  în plus, pentru datele pe bază de chestionar din sursa de date (11), absența de informații pentru unități (înainte de imputarea înregistrării): valoare absolută și procentaj din populația înregistrată la recensământ.
               
            2.1.2.   Metadate explicative
      
      Metadatele explicative descriu:
      
                  —
               
               
                  procesul de evaluare a supraacoperirii și a subacoperirii, inclusiv informațiile privind calitatea estimărilor supraacoperirii și a subacoperirii,
               
            
                  —
               
               
                  orice metodă utilizată pentru imputarea sau suprimarea de înregistrări referitoare la unități statistice,
               
            
                  —
               
               
                  orice metodă aplicată pentru ponderarea înregistrărilor de date referitoare la unitățile statistice,
               
            
                  —
               
               
                  în plus, pentru datele pe bază de chestionar din sursa de date (11): orice măsură destinată a identifica și a limita absența de informații sau altă măsură vizând rectificarea erorilor comise în timpul colectării datelor.
               
            2.2.   Tematici
      
      Datele solicitate la punctul 2.2.1., trebuie să fie furnizate pentru ansamblul zonelor geografice la următoarele niveluri: național, NUTS 1, NUTS 2. Metadatele explicative solicitate la punctul 2.2.2. trebuie să fie furnizate pentru nivelul național.
      2.2.1.   Date
      
      
                  (1)
               
               
                  Recensământul populației (12): valoare absolută;
               
            
                  (2)
               
               
                  Numărul de înregistrări (13) de date care conțin informații asupra tematicii: valoare absolută neponderată (14), procentaj neponderat (14) din populația înregistrată la recensământ;
               
            
                  (3)
               
               
                  Numărul de înregistrări de date imputate (13)
                      (15) care conțin informații asupra tematicii: valoare absolută neponderată (14), procentaj neponderat (14) din populația înregistrată la recensământ;
               
            
                  (4)
               
               
                  Imputarea de element (15) pentru tematica: valoare absolută neponderată (14), procentaj neponderat (14) din populația înregistrată la recensământ;
               
            
                  (5)
               
               
                  Absența de informații privind elementul (13) (înainte de imputarea de element) pentru tematica: valoare absolută neponderată (14), procentaj neponderat (14) din populația înregistrată la recensământ;
               
            
                  (6)
               
               
                  Numărul de observații neimputate pe tematica (13), (16): valoare absolută neponderată (14), procentaj neponderat (14) din populația înregistrată la recensământ;
               
            
                  (7)
               
               
                  Datele transmise (17) pentru hipercubul vizat în tabelul de la anexa III pentru tematica în chestiune (18): valoare absolută, procentaj din populația înregistrată la recensământ;
               
            
                  (8)
               
               
                  Numărul de înregistrări de date neimputate (13) care conțin informații neimputate asupra tematicii, defalcate conform hipercubului prezentat în tabelul de la anexa III pentru tematica în chestiune (18): valoare absolută neponderată (14), procentaj neponderat (14) din populația înregistrată la recensământ;
               
            
                  (9)
               
               
                  În plus, pentru tematicile despre care nu a fost colectată nicio informație cu ajutorul eșantionării: coeficient de variație (19) pentru celulele hipercubului prezentat la anexa III pentru tematica în chestiune (18).
               
            2.2.2.   Metadate explicative
      
      Metadatele explicative conțin descrieri ale metodei utilizate pentru prelucrarea absenței de răspuns cu privire la element pentru tema în chestiune.
      Pentru temele despre care au fost colectate informații prin intermediul unui eșantion, metadatele descriu, de asemenea:
      
                  —
               
               
                  concepția eșantionului,
               
            
                  —
               
               
                  deficiențele posibile de estimare datorate erorilor privind ipoteza modelului,
               
            
                  —
               
               
                  formulele și algoritmii utilizați pentru calcularea erorii tip.
               
            3.   ACTUALITATE ȘI PUNCTUALITATE
      Următoarele informații trebuie să fie furnizate la nivel național:
      
                  (1)
               
               
                  data/datele calendaristică/calendaristice a(le) transmiterii datelor către Comisie (Eurostat), defalcate pe hipercuburi (1);
               
            
                  (2)
               
               
                  data/datele calendaristică/calendaristice a(le) revizuirii/revizuirilor majore ale datelor transmise Comisiei (Eurostat), defalcate pe hipercuburi (1);
               
            
                  (3)
               
               
                  data/datele calendaristică/calendaristice a(le) transmiterii metadatelor (20).
               
            În caz de revizuiri majore efectuate la 1 aprilie 2014 sau după, statele membre trebuie să declare în mod separat diferitele date calendaristice către Comisie (Eurostat) în termen de o săptămână după fiecare revizuire majoră.
      4.   ACCESIBILITATE ȘI CLARITATE (FACULTATIV)
      Statele membre pot raporta cu privire la condițiile de acces la datele și la metadatele pe care le pun la dispoziție prin recensămintele lor din 2011 ale populației și locuințelor, inclusiv cu privire la cele legate de presă, suporturi, documentație, politică de prețuri și/sau orice restricții.
      5.   COMPARABILITATE
      Pentru fiecare tematică, statele membre raportează cu privire la orice definiție sau practică a statului membru care ar putea dăuna comparabilității datelor în întreaga UE.
      6.   COERENȚĂ
      Pentru fiecare tematică referitoare la numărarea persoanelor (2), statele membre trebuie să furnizeze deviația absolută medie (21) pentru valorile celulelor în hipercuburile prezentate la anexa III (18).
      
         (1)  Astfel cum sunt menționate în anexa I la Regulamentul (UE) nr. 519/2010.
      
         (2)  Tematici, sau surse de date pentru tematici, pentru care totalul prezentat în tabelul din anexa III reprezintă populația totală.
      
         (3)  Raportarea privind sursele de date trebuie să fie completă și să nu cuprindă suprapuneri, în sensul că trebuie să fie posibil ca fiecare tematică să fie alocată exact unei surse de date despre care se furnizează informații în această secțiune. Dacă o legătură de înregistrări a dus la crearea unei noi surse de date, statele membre trebuie să evalueze noua sursă de date mai degrabă decât sursele de date inițiale din care provine noua sursă de date.
      
         (4)  [(1) + (3) – (4)], referitor la datele de la punctul 2.1.1. din prezenta anexă, indicate în valoare absolută.
      
         (5)  Orice imputare de înregistrări sporește amploarea populației înregistrate la recensământ. Într-o sursă de date care rezultă dintr-o legătură de înregistrări, numai înregistrările care au fost imputate uneia din sursele de date originale, sporind astfel volumul populației înregistrate la recensământ, trebuie să fie numărate printre înregistrările imputate noii surse de date.
      Dacă o înregistrare de date este ponderată în cursul procesului de producție a rezultatului statistic cerut pentru populația țintă cu o ponderație worig mai mare decât 1, aceasta trebuie să fie considerată ca o înregistrare imputată a cărei ponderație wimputată = worig – 1. Hipercubul de referință pentru ponderațiile worig corespunde celui care figurează sub tablou la anexa III pentru unitățile statistice pe baza cărora raportează sursa de date.
      
         (6)  Orice suprimare de înregistrări reduce amploarea populației înregistrate la recensământ. Într-o sursă de date care rezultă dintr-o legătură de înregistrări, numai înregistrările care au fost suprimate din oricare din sursele de date originale, reducând astfel volumul populației înregistrate la recensământ, trebuie să fie numărate printre înregistrările suprimate din noua sursă de date.
      Dacă o înregistrare de date este ponderată în cursul procesului de producție a rezultatului statistic cerut pentru populația țintă cu o ponderație worig mai mică decât 1, aceasta trebuie să fie considerată ca o înregistrare suprimata a cărei ponderație suprimată = 1 – worig. Hipercubul de referință pentru ponderațiile worig corespunde celui care figurează sub tablou la anexa III pentru unitățile statistice pe baza cărora raportează sursa de date.
      
         (7)  Dacă o sursă de date cuprinde, ca un principiu metodologic, înregistrări de date privind un singur eșantion din unitățile statistice din populația sa țintă estimată, volumul ansamblului complementar de unități statistice este calculat în funcție de compoziția eșantionului.
      
         (8)  [(1) – (4) – (5) – (7)], referitor la datele de la punctul 2.1.1. din prezenta anexă, indicate în valoare absolută, respectiv 100 * [(1) – (4) – (5) – (7)] / (1).
      
         (9)  100 * [(1) – (4) – (5) – (7)) / ((1) + (3) – (4)], referitor la datele de la punctul 2.1.1. din prezenta anexă.
      
         (10)  100 * [(1) – (4) – (5) – (7)) / ((1) – (5) + (6) – (7)], referitor la datele de la punctul 2.1.1. din prezenta anexă.;
      
         (11)  Într-o sursă de date care provine dintr-o legătură de înregistrări de mai multe surse de date pe bază de chestionar, informațiile trebuie să fie furnizate pentru fiecare sursă originală de date pe bază de chestionar.
      
         (12)  Astfel cum este el identificat la punctul 2.1.1. subpunctul (1) din prezenta anexă pentru sursa de date din care provin informațiile privind recensământul referitoare la tematica vizată pentru populația țintă.
      
         (13)  Pentru populația înregistrată la recensământ în sursa de date din care sunt extrase informațiile recensământului referitoare la tematica vizată.
      
         (14)  Dacă înregistrările de date sunt ponderate în cadrul elaborării rezultatului statistic solicitat pentru tema vizată, prin „ponderat” se înțelege că aceste ponderații trebuie să fie aplicate înregistrărilor de date în vederea numărării, în timp ce prin „neponderat” se înțelege că aceste ponderații nu trebuie să fie aplicate înregistrărilor de date în vederea numărării. Hiopercuburile de referință pentru ponderații corespund celor care sunt enumerate pentru tematicile din tabelul de la anexa III.
      
         (15)  O imputare de element nu are niciun efect asupra volumului populației înregistrate la recensământ. Pentru o tematică care aparține unei surse de date provenind dintr-o legătură de înregistrări, orice înregistrare care conține informații pe această tematică, datorită imputării înregistrării într-una din sursele de date originale, se numără ca o imputare de înregistrări, dacă imputarea determină creșterea volumului populației înregistrate la recensământ și printre imputările de element pentru această tematică dacă imputarea nu determină mărirea volumului populației înregistrate la recensământ.
      
         (16)  [(2) – (3) – (4)], referitor la datele de la secțiunea 2.1.1. din prezenta anexă.
      
         (17)  Datele transmise pe baza Regulamentului (UE) nr. 519/2010 în hipercubul vizat pentru tematica respectivă în tabelul de la anexa III.
      
         (18)  Zona geografică pentru care trebuie furnizate informațiile este indicată în tabelul din anexa III.
      
         (19)  Atunci când valoarea unei celule numerice este mai mică decât 26, coeficientul de variație poate fi înlocuit cu valoarea specială „indisponibilă”.
      
         (20)  Astfel cum sunt menționate în anexa II la Regulamentul (UE) nr. 519/2010.
      
         (21)  Media aritmetică a valorii absolute (pozitive) a diferenței dintre valoarea celulei numerice și media sa aritmetică, mediile aritmetice fiind calculate pentru ansamblul hipercuburilor [astfel cum sunt prezentate acestea în anexa I la Regulamentul (UE) nr. 519/2010], care conține hipercubul respectiv astfel cum este prezentat în anexa III.
   
   
      ANEXA III
      
         Tabele statistice combinate pentru evaluarea calității
      
      Pentru hipercuburile prezentate mai jos, trebuie să se furnizeze următoarele date:
      
                  —
               
               
                  ansamblul tematicilor, conform cerințelor din anexa II, punctul 2.2.1. alineatele (7) și (8),
               
            
                  —
               
               
                  tematicile pentru care informațiile au fost colectate prin eșantionare, în conformitate cu cerințele din anexa II, punctul 2.2.1. alineatul (9), și
               
            
                  —
               
               
                  coerența dintre hipercuburi (1), în conformitate cu cerințele din anexa II, punctul 6.
               
            
                  Temă/teme
               
               
                  Nr. de referință hipercub (2), (3)
                  
               
               
                  Tabele statistice combinate pentru evaluarea calității
               
            
                  Total
               
               
                  Defalcări (4)
                  
               
            
                  Sex, vârstă
               
               
                  42
               
               
                  Populație totală
               
               
                  GEO.L. SEX AGE.H.
               
            
                  Statutul din punct de vedere al activității curente
               
               
                  18
               
               
                  Populație totală
               
               
                  GEO.L. SEX AGE.M. CAS.L.
               
            
                  Localizarea locului de muncă
               
               
                  22
               
               
                  Populație totală
               
               
                  LPW.L. SEX AGE.M.
               
            
                  Localitatea
               
               
                  4
               
               
                  Populație totală
               
               
                  GEO.L. SEX AGE.M. LOC.
               
            
                  Starea civilă legală
               
               
                  18
               
               
                  Populație totală
               
               
                  GEO.L. SEX AGE.M. LMS.
               
            
                  Ocupația
               
               
                  13
               
               
                  Populație totală
               
               
                  GEO.L. SEX AGE.M. OCC.
               
            
                  Industrie
               
               
                  14
               
               
                  Populație totală
               
               
                  GEO.L. SEX AGE.M. IND.H.
               
            
                  Statutul profesional
               
               
                  12
               
               
                  Populație totală
               
               
                  GEO.L. SEX AGE.M. SIE.
               
            
                  Nivelul de studii
               
               
                  14
               
               
                  Populație totală
               
               
                  GEO.L. SEX AGE.M. EDU.
               
            
                  Țara/locul nașterii
               
               
                  45
                  26
               
               
                  Populație totală
               
               
                  GEO.L. SEX AGE.M. POB.M.
                  GEO.N. SEX AGE.M. POB.H.
               
            
                  Țara cetățeniei
               
               
                  45
                  27
               
               
                  Populație totală
               
               
                  GEO.L. SEX AGE.M. COC.M.
                  GEO.N. SEX AGE.M. COC.H.
               
            
                  Anul sosirii în țară
               
               
                  25
               
               
                  Populație totală
               
               
                  GEO.L. SEX AGE.M. YAE.L.
               
            
                  Locul de reședință obișnuită cu un an înainte de recensământ
               
               
                  17
               
               
                  Populație totală
               
               
                  GEO.L. SEX AGE.M. ROY.
               
            
                  Statutul gospodăriei
               
               
                  1
               
               
                  Populație totală
               
               
                  GEO.L. SEX AGE.M. HST.H.
               
            
                  Situația familială
               
               
                  6
               
               
                  Populație totală
               
               
                  GEO.L. SEX AGE.M. FST.H.
               
            
                  Tipul de nucleu familial, dimensiunea nucleului familial
                  (facultativ)
               
               
                  52
               
               
                  Numărul tuturor familiilor
               
               
                  GEO.L. TFN.H. SFN.H.
               
            
                  Tipul de gospodărie privată, dimensiunea gospodăriei private
                  (facultativ)
               
               
                  5
               
               
                  Numărul tuturor gospodăriilor private
               
               
                  GEO.L. TPH.H. SPH.H.
               
            
                  Regimul de ocupare a gospodăriei
                  (facultativ)
               
               
                  5
               
               
                  Numărul tuturor gospodăriilor private
               
               
                  GEO.L. TSH. SPH.H.
               
            
                  Condiții de locuință
               
               
                  38
               
               
                  Populație totală
               
               
                  GEO.L. SEX AGE.M. HAR.L.
               
            
                  Tipul spațiilor de locuințe
                  (facultativ)
               
               
                  59
               
               
                  Numărul tuturor spațiilor de locuință
               
               
                  GEO.L. TLQ.
               
            
                  Regimul de ocupare a locuințelor convenționale
                  (facultativ)
               
               
                  53
               
               
                  Numărul tuturor locuințelor convenționale
               
               
                  GEO.L. OCS.
               
            
                  Tipul de proprietate
                  (facultativ)
               
               
                  41
               
               
                  Numărul tuturor locuințelor convenționale ocupate
               
               
                  GEO.L. OWS.
               
            
                  Numărul ocupanților, suprafața utilă la sol și/sau numărul de încăperi ale unității locuibile
                  (facultativ)
               
               
                  41
               
               
                  Numărul tuturor locuințelor convenționale ocupate
               
               
                  GEO.L. NOC.H. (UFS. sau NOR.)
               
            
                  Numărul ocupanților, standard de densitate
                  (facultativ)
               
               
                  41
               
               
                  Numărul tuturor locuințelor convenționale ocupate
               
               
                  GEO.L. NOC.H. (DFS. sau DRM.)
               
            
                  Sistemul de furnizare a apei
                  (facultativ)
               
               
                  41
               
               
                  Numărul tuturor locuințelor convenționale ocupate
               
               
                  GEO.L. WSS.
               
            
                  Instalațiile sanitare
                  (facultativ)
               
               
                  41
               
               
                  Numărul tuturor locuințelor convenționale ocupate
               
               
                  GEO.L. TOI.
               
            
                  Instalațiile de igienă
                  (facultativ)
               
               
                  41
               
               
                  Numărul tuturor locuințelor convenționale ocupate
               
               
                  GEO.L. BAT.
               
            
                  Tipul de încălzire
                  (facultativ)
               
               
                  41
               
               
                  Numărul tuturor locuințelor convenționale ocupate
               
               
                  GEO.L. TOH.
               
            
                  Locuințele în funcție de tipul clădirii
                  (facultativ)
               
               
                  53
               
               
                  Numărul tuturor locuințelor convenționale
               
               
                  GEO.L. TOB.
               
            
                  Locuințele în funcție de perioada de construcție
                  (facultativ)
               
               
                  53
               
               
                  Numărul tuturor locuințelor convenționale
               
               
                  GEO.L. POC.
               
            Hipercuburile de referință (5) pentru ponderațiile worig menționate la anexa II, punctul 2.1.1. alineatele (5) și (6) sunt:
      
                  —
               
               
                  hipercubul (5) nr. 42 pentru persoane fizice (6);
               
            
                  —
               
               
                  hipercubul (5) nr. 52 pentru familii (6);
               
            
                  —
               
               
                  hipercubul (5) nr. 5 pentru gospodării private (6);
               
            
                  —
               
               
                  hipercubul (5) nr. 59 pentru spații de locuințe (6);
               
            
                  —
               
               
                  hipercubul (5) nr. 53 pentru locuințe convenționale (6).
               
            
         (1)  Astfel cum sunt menționate în anexa I la Regulamentul (UE) nr. 519/2010.
      
         (2)  Astfel cum sunt menționate în anexa I la Regulamentul (UE) nr. 519/2010.
      
         (3)  Pentru tematicile ale căror înregistrări de date sunt afectate de o ponderație în cadrul producției rezultatului statistic solicitat, ponderațiile utilizate pentru hipercubul de referință de mai jos constituie baza de date referitoare la calitate astfel cum sunt ele cerute în anexa II, punctul 2.2.1. subpunctele (7), (8) și (9).
      
         (4)  Codul identifică defalcarea astfel cum este specificată în cadrul acestui cod în anexa la Regulamentul (CE) nr. 1201/2009 al Comisiei.
      
         (5)  Astfel cum sunt menționate în anexa I la Regulamentul (UE) nr. 519/2010.
      
         (6)  Unități statistice despre care raportează sursa de date.